ບັນດານັກຄົ້ນຄວ້າ ປະດິດ ຜິວ​ໜັງ​ສັງ​ເຄາະ ທີ່ຮູ້ສຶກ​​ເຖິງ​ການ​ສຳ​ພັດ (ວີດີໂອ ພາສາລາວ)
ຜິວສັງເຄາະ ຫຼື ຜິວໜັງທຽມນີ້ ​ສາມາດຢືດ​ໄດ້ ​ແລະ​ສາມາດ​ຮູ້ສຶກ​ເຖິງ​ຄວາມ​ຮ້ອນ​ ຄວາມ​ກົດ​ດັນ ​ແລະ ຄວາມ​ຊຸ່ມ ໄດ້ນຳດ້ວຍ.
ເມື່ອບໍ່ດົນມານີ້ ບັນດານັກວິທະຍາສາດ ໄດ້ທຳຄວາມກ້າວໜ້າ ຢ່າງໃຫຍ່ຫຼວງ ໃນດ້ານການປະດິດແຂນຂາທຽມ ທີ່ຄ້າຍຄືກັບ ຂອງມະນຸດ ແຕ່ພວກແຂນຂາເຫຼົ່ານັ້ນ ກໍຍັງເບິ່ງ ແລະຮູ້ສຶກວ່າ ເປັນຂອງທຽມຢູ່ ເລື່ອງນີ້ສາມາດປ່ຽນແປງໄດ້ ດ້ວຍວິວັດທະນາ ການຈາກ ເກົາຫຼີໃຕ້ ບັນດານັກຄົ້ນຄວ້າຢູ່ທີ່ນັ້ນ ກ່າວວ່າ ເຂົາເຈົ້າ ໄດ້ປະດິດຜິວໜັງສັງເຄາະ ກໍຄືຜິວໜັງທຽມ ທີ່ບໍ່ພຽງແຕ່ຈັບແລ້ວ ຮູ້ສຶກອຸ່ນເທົ່ານັ້ນ ແຕ່ຍັງຮູ້ສຶກເຖິງການສຳພັດ ແລະຄວາມຊຸ່ມ ອີກດ້ວຍ ຜູ້ສື່ຂ່າວວີໂອເອ George Putic ມີລາຍງານເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານໃນອັນດັບຕໍ່ໄປ ພວກມືຫຸ່ນຍົນ ຫລືມືທຽມ ແມ່ນກຳລັງມີການພັດທະນາດີຂຶ້ນເລື້ອຍໆ ໃນດ້ານຮຽນແບບ ການເຄື່ອນໄຫວຂອງມືມະນຸດ ແລະອັນທີ່ກ້າວໜ້າທີ່ສຸດ ກໍຮອດສາມາດຄວບຄຸມ ແລະ ສັ່ງການໄດ້ ໂດຍຄວາມຄິດ ແຕ່ວ່າພວກຄົນທີ່ໃສ່ມືຫຸ່ນຍົນ ຫລືມືທຽມ ຕ້ອງໄດ້ອາໄສສາຍຕາຂອງເຂົາເຈົ້າ ເພື່ອຈະຮູ້ ຈັກວ່າ ເຂົາເຈົ້າກຳລັງຈັບບາຍ ຫຼື ກຳເອົາຫຍັງ ແຕ່ມາບັດນີ້ ນັກຄົ້ນຄວ້າ ໃນເກົາຫຼີໃຕ້ ແລະ ສະຫະລັດ ກ່າວວ່າ ເຂົາເຈົ້າ ໄດ້ປະດິດສ້າງ ຜິວໜັງທຽມ ທີ່ສາມາດຢືດໄດ້ ແລະສາມາດຮູ້ສຶກເຖິງຄວາມຮ້ອນ ຄວາມກົດດັນ ແລະ ຄວາມຊຸ່ມ ໄດ້ນຳດ້ວຍ ຜິວໜັງທຽມຢືດໄດ້ດັ່ງກ່າວ ທີ່ຜະລິດຈາກສານ polymer ເປັນຫລັກ ນັ້ນ ບໍ່ແມ່ນອອກ ແບບມາເພື່ອທົດແທນຜິວໜັງ ທີ່ໄດ້ຮັບຄວາມເສຍຫາຍຂອງຄົນ ເຊັ່ນພວກເຄາະຮ້າຍ ຍ້ອນຖືກໄຟເຜົາ ແຕ່ຫາກເພື່ອສະໜອງ ຄວາມສາມາດໃນການຮູ້ສຶກ ຂອງປະສາດ ສຳພັດ ທີ່ມີຄວາມແຈ່ມແຈ້ງສູງ ສຳຫລັບແຂນຂາທຽມ ຫຼື ສຳຫລັບແຂນຂາມະນຸດຫຸ່ນຍົນ ຫົວໜ້າທິມຄົ້ນຄ້ວາ ທ່ານ Kim Dae-Hyeong ອາຈານສອນທີ່ໂຮງ ຮຽນວິສະວະກຳສາດ ດ້ານເຄມີແລະຊີວະພາບ ຂອງມະຫາວິທະຍາໄລໂຊລແຫ່ງຊາດ ກ່າວວ່າ ຄວາມຮູ້ສຶກ ຂອງປະສາດສຳພັດ ຂອງຜິວໜັງທຽມນັ້ນ ແມ່ນຄືກັນກັບຜິວໜັງມະນຸດ ແທ້ໆເລີຍ ທ່ານ Kim ເວົ້າວ່າ ທ່ານ Kim ກ່າວວ່າ ໜັງທຽມນີ້ ແມ່ນເຮັດມາຈາກຫລາຍຢ່າງປະສົມກັນ ອັນມີ ຢາງພາລາ ກັບໃຍສັງເຄາະ polyamide ແລະ silicon ທີ່ມີລະດັບຄວາມໜາແໜ້ນ ຂອງເຄື່ອງວັດ ແທກຄວາມຮູ້ສຶກ ຫຼື sensor ເຖິງ 400 ຕາລາງມີລີແມັດ ມືທຽມທີ່ຫຸ້ມຫໍ່ດ້ວຍໜັງຜະລິດໃໝ່ ສາມາດໄຈ້ແຍກໄດ້ ວ່າສິ່ງໃດ ແຫ້ງ ແລະຊຸ່ມ ແລະ ສາມາດ ວັດແທກນ້ຳໜັກ ຂອງການກຳເອົາສິ່ງຂອງຕ່າງໆ ແຕ່ທ່ານ Kim ກ່າວວ່າ ອັນທີ່ມັນຍັງບໍ່ສາມາດເຮັດໄດ້ນັ້ນ ແມ່ນສົ່ງສັນຍານຕ່າງໆ ໄປ ຫາ ສະໝອງຂອງມະນຸດ ທ່ານເວົ້າວ່າ ອັນນັ້ນແມ່ນເປົ້າໝາຍອັນສູງສຸດຂອງບັນດາ ນັກວິທະຍາສາດ ທ່ານ Kim ເວົ້າວ່າ ບັນດານັກວິທະຍາສາດ ກ່າວວ່າ ດ້ວຍໜັງທຽມທີ່ມີຄວາມລະອຽດ ອ່ອນອັນນີ້ ມື້ໃດມື້ໜຶ່ງ ພວກຫຸ່ນຍົນກໍອາດຈະສາມາດ ພິມໜັງສື ຢູ່ແປ້ນອັກສອນ ຫຼື ຄີບອຣດ໌ໄດ້ ແລະແມ່ນ ກະທັງ ປ່ຽນຜ້າອ້ອມປຽກ ຂອງເດັກນ້ອຍ ກໍໄດ້ອີກດ້ວຍ